OpenLLM-France/wikimedia huggingface dataset:
# Lone Grove udalerria, Fayette konderria (Illinois)

Lone Grove udalerria Ameriketako Estatu Batuetako Illinois estatuko udalerri bat da, Fayette konderrian. Azken zentsuaren arabera 632 biztanle zituen, 36.87 milia karratu (95.5 km$^2$) eremuan.

## Ekonomia

2020ko zentsuaren arabera, Lone Grove udalerrian 279 etxebizitza zeuden. Per capita diru-sarrerak 24.298 estatubatuar dolar ziren.

## Kanpo estekak

* Datuak: Q6671290
# Londresko udaletxea

Londresko udaletxea, ingelesez: London City Hall, Erresuma Batuko Londres hiriburuko udalaren egoitza nagusia da. Londresko Alkatetzak eta Londresko Biltzarrak osatzen dute. Southwark barrutian dago, Tamesis ibaiaren hegoaldeko bazterrean.
Norman Foster arkitektoak diseinatu eta 2002an inauguratu zen.

## Kanpo estekak

* Datuak: Q1093950
* Multimedia: City Hall, London (Southwark) / Q1093950
# Londresko zubia

Londresko zubia (ingelesez London Bridge) Erresuma Batuko Londres hirian dagoen zubi bat da. Tamesis ibaia zeharkatzen du, bestalde ibai honen ipar eta hego ertzetan dauden City of London eta Southwark auzoak lotzen ditu. Cannon Street Railway eta Tower Bridge zubien artean kokatzen da.

## Historia

Jada orain dela 2.000 urte leku honetan zubi bat bazegoela. 46. urtean erromatarrek Tamesis ibaia zeharkatzen zuen egurrezko zubi bat eraiki zuten. Ordutik aurrera zenbatu ezinezko hainbat egurrezko zubi eraiki, erre, suntsitu eta berreraiki izan ziren. 1831an granitoz eraikitzako zubi bat inauguratu zen, 1902-1904 bitartean zabaldu eta 1924an bere mendebaldeko zatia urperatzen ari zela konturatu ziren.
Azkenik 1967-1972 bitartean gaur egungo zubia eraiki zuten.
2017ko ekainaren 3an atentatua izan zen bertan. Erasoak 7 hildako eta 48 zauritu eragin zituen, tartean erasotzaileak geldiarazten saiatu ziren armarik gabeko bi polizia ere.

## Musika

London Bridge Is Falling Down ("Londresko Zubia erortzen ari da") sehaska edo haur kanta ezaguna zubi honi buruzkoa da.

## Iruditegia

* Londresko zubia 2005an.
* Londresko zubia 2003an.

## Kanpo estekak

* Londresko zubiaren webgunea (Ingelesez)
* Datuak: Q130206
* Multimedia: London Bridge / Q130206
# Lone Grove (Oklahoma)

Lone Grove Oklahomako hiri bat da. Carter konderrian kokatua dago. 2010ean 5.054 biztanle zituen, 71,19 kilometro koadrotan banatuta.

## Ikus, gainera

* Carter konderria

## Kanpo estekak

* Datuak: Q919139
# Londresko portua

Londresko portua Erresuma Batuko Londres hirian dagoen itsas-portua da. 2008an portuak 53 milioi tona eta bi milioi kontainer (TEU) mugitu zituen.
Historian zehar, portuaren kokapena Tamesis ibaiaren bokalerantz mugitu da, hiriaren hazkundearekin batera.

## Eraberritzea

XX. mendearen amaieran, portuarenak ziren hainbat gune eraberritu eta etxebizitza eta bulegoak eraikitzeko erabili ziren. Esaterako Docklands izeneko gunea. Erabilerarik gabeko gune abandonatuan, Londresko finantza barruti berria altxatu zen.

## Ikus, gainera

* Londres

## Kanpo estekak

* (Ingelesez) Londresko Portu Agintaritzaren webgunea.
* (Ingelesez) Portua 1819an.
* Datuak: Q1545354
* Multimedia: Port of London / Q1545354
# Lorenzo di Credi

Lorenzo di Credi (Florentzia, c. 1459- ibidem, 1537ko urtarrilaren 12a) italiar pizkundeko margolari eta eskultorea izan zen.
Andrea d'Oderigo izeneko urregile baten semea izan zen. 1470eko hamarkadan Andrea del Verrocchioren ikaslea izan zen. Bertan Leonardo da Vincirekin bat egin zuen ikasle gisa. Bere maisua hil zenean, bere tailerra jarauntsi zuen eta bere margolanetako batzuk osatu zituen.
Margolaritza erlijiosoa eta erretratuak egin zituen. Ospetsuena Catarina Sforzarena da.
Ikasle asko izan zituen, horien artean Giovanni Antonio Sogliani eta Antonio del Ceraiolo.

## Iruditegia

* Birjina Haurra gurtzen, San Joan Bataiatzailearekin, circa 1485. Karlsruhe, Kunsthalle.
* Birjina Haurra gurtzen, San Joan Bataiatzailearekin, circa 1485. Venice, Pinacoteca Querini Stampalia.
* Gurtza, c 1487. Serbiako Museo Nazionala, Belgrad.
* Caterina Sforzaren erretratua, circa 1490. Forlì, Pinacoteca.
* San Frantziskoren estigmatizazioa, circa 1490. Ajaccio, Musée Fesch.
* Emakume gaztearen erretratua c. 1490. New York, Metropolitan Museum of Art.
* Madonna col Bambino, Estrasburgo

## Kanpo estekak

* Datuak: Q8511
* Multimedia: Lorenzo di Credi / Q8511
# Loreontzi

Loreontzia azpian zulo bat izan ohi duen ontzia da, lurrez betetzeko eta landareak hazteko erabiltzen dena.

## Kanpo estekak

* Datuak: Q869381
* Multimedia: Flowerpots / Q869381
# Lorestan

Lorestan (persieraz: استان لرستان‎) Irango 31 probintzietako bat da, herrialdearen mendebaldean dagoena, Zagros mendietan. Hamadan, Markazi, Isfahan, Khuzestan, Ilam eta Kermanxah probintziekin du muga. 28.294 kilometro koadroko eremua du, eta 2011n 1.754.243 biztanle zituen. Hiriburua Khorramabad da.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).
* ↑ Lorestan. amar.org.ir (Noiz kontsultatua: 2017-2-14).

## Kanpo estekak

* Datuak: Q1131727
* Multimedia: Lorestan Province / Q1131727
# Lorenzo de Zavala

Manuel Lorenzo Justiniano de Zavala y Sanchez (1788ko urriaren 14a - 1836ko azaroaren 15a), Lorenzo de Zavala izenez ezagutzen dena, mediku, politikari, diplomatiko eta idazle mexikarra eta gero texastarra izan zen. Yucatánen jaio zen Espainiaren menpe, 1824an Mexikoko Lehen Errepublika Federalaren konstituzioa idazten parte hartu zuen Mexikok Espainiatik independentzia lortu ostean. Urte batzuk geroago, gertaera aipagarri baten bidez, garai hartako Mexikoko etsai errebeldearentzat, Texasko Errepublikarentzat, konstituzio bat idazten ere lagundu zuen, 1836an Mexikotik independentzia ziurtatzeko. Zavalak adimen zorrotza omen zuen eta hizkuntza anitzak menperatzen zituen.

## Erreferentziak

* ↑ A Guide to the Lorenzo De Zavala Papers, 1818-1936. .
* ↑ Lorenzo de Zavala (1789-1836). .
* ↑ Fitzpatrick, Vale. The Portal to Texas History/Lorenzo de Zavala Online: Impresario, Statesman and Texas Revolutionary. .

## Kanpo estekak

* Datuak: Q970690
* Multimedia: Lorenzo de Zavala / Q970690
# Loretan (argipena)

Loretan izenak zenbait esanahi ditu:
* Erhard Loretan, suitzar alpinista;
* Loretan, Donostiako enpresa.
# Lorenzo de Ulloaren etxea

Lorenzo de Ulloaren etxea edo Ulloaren etxea Cáceres (Extremadura, Espainia) hiriko inguru historiko-monumentalean dagoen gotiko estiloko etxeaa da.

## Deskribapena

XV. mendeko jauregitxoa da. Arkitetonikoki fatxada azpimarratu behar da; bertan Ulloa eta Carvajal familien armarriak ikus daitezke. Gaur egun eraikin horretan Cáceresko Diputazioaren menpe dagoen Eulogio Blasco Arte Ederren Eskola dago.

## Kanpo estekak

* dip-caceres.es 'Eulogio Blasco' Arte Ederren Eskoa.
* Datuak: Q5754904
# Lorenzo urakana (2007)

Lorenzo urakana 2007ko 13. ekaitza, eta denboraldiko laugarren urakana izan zen.

## Ikus, gainera

* 2007ko Atlantikoko zikloi tropikalen zerrenda

## Kanpo estekak

* (Ingelesez) Ekaitzari buruzko txostena Floridako urakanen ikerketarako erakundearen webgunean.
* Datuak: Q3240905
* Multimedia: Hurricane Lorenzo (2007) / Q3240905
2007ko Atlantikoko zikloi tropikalak :
| Andrea | Barry | Chantal | Dean | Erin | Felix | Gabrielle | Humberto | Ingrid | 10 | Jerry | Karen | Lorenzo | Melissa | 15 | Noel | Olga | Pablo | Rebekah | Sebastien | Tanya | Van | Wendy |
# Lorenzo Zazzeri

Lorenzo Zazzeri (Florentzia (Italia), 1994eko abuztuaren 9a) igeriketan aritzen den kirolari italiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), domina bat eskuratu zituen: 4x100 m estilo libreko erreleboan zilarrezkoa Italiako taldearekin 3.10,11ko denbora eginez, AEBko taldearen atzetik (urrezkoa, 3.08,97koarekin) eta Australiakoaren aurretik (brontzezkoa, 3.10,22koarekin) sailkatuz. Italiako taldea igerilari hauek osatu zuten: Alessandro Miressi, Thomas Ceccon, Lorenzo Zazzeri, Manuel Frigo eta Santo Condorelli-k.
2024ko Udako Olinpiar Jokoetan, Parisen, brontzeko domina bat eskuratu zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 4x100 m estilo libreko erreleboaa, gizonezkoa |
| 2024 | Paris ( Frantzia) | 03 ! | 4x100 m librea |

## Erreferentziak

* ↑ «Lorenzo Zazzeri» olympedia.org 2021-10-28an begiratua. (Ingelesez)
* ↑ "Lorenzo Zazzeri" Olympics.com 2021-10-28an begiratua
* ↑ 4x100 m estilo libreko erreleboa, emaitzak 2020 olympedia.org (Ingelesez)

## Kanpo estekak

* Datuak: Q55972242
# Loreo

Loreo Italiako udalerri bat da. Rovigoko probintzian kokatuta dago, Veneto eskualdean. 3.255 biztanle ditu, 39,84 kilometro koadroko azaleran banatuta.

## Mugakideak

Loreok honako udalerri hauekin egiten du muga:
Adria Chioggia Porto Viro Rosolina Cavarzere Taglio di Po

## Kanpo estekak

* Datuak: Q34377
* Multimedia: Loreo / Q34377
# Lipce Reymontowskie udalerria

Lipce Reymontowskie Poloniako Lodzeko voivoderriko landa-udalerri bat da, Skieniewice barrutian kokatuta. 42,91 km²ko azalera du eta 2017ko datuen arabera 3295 biztanle zituen.

## Kanpo estekak

* Udalaren webgunea
* Datuak: Q2355016
* Multimedia: Gmina Lipce Reymontowskie / Q2355016
ieaLodzeko voivoderriko udalerriak :
# Lipetsk

Lipetsk (errusieraz: Липецк) Errusiako hiria da, Lipetsk oblastaren hiriburua. Herrialdearen mendebaldean dago, Voronezh ibaiaren ertzean, Don ibaiaren arroan, Moskutik 438 km hego-ekialdera. 2010ean 508.887 biztanle zituen.

## Historia

XIII. mendeko kroniketan ageri da lehen aldiz aipatuta Lipetsk. 1284an mongolek suntsitu zuten. 1703an, Petri I.a Handiak galdategi bat eraikitzea agindu zuen, burdin meategien ondoan, armadarako obusak egiteko. 1779an, hiri-izaera eman zioten.
Bigarren Mundu Gerran hiria alemanen eraso-lerroan zegoen, baina Göringek zuzentzen zituen aireko indarrek ez zuten bonbardatu. Urteetan jardun dute historialariek eta aireko gerraren taktiketako espezialistek ikertzen zergatik geratu ote zen Lipetsk kalterik jasan gabe, baina ez dago azalpen garbirik.

## Biztanleriaren bilakaera

* Errolda urteak

## Ekonomia

Hiriko industria nagusiak dira burdingintza, makinagintza, metalen eraldaketa, makina-erremintak, motorrak, produktu kimikoak, elikagaigintza eta ehungintza.

## Hiri senidetuak

* Cottbus
* Anshan
* Fabriano
* Vinnytsia

## Erreferentziak

* ↑ Euskaltzaindia - 157. araua
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Webgune ofiziala
* Google Maps
* Berriak (errusieraz)
* Datuak: Q3490
* Multimedia: Lipetsk / Q3490
# Lipetsk oblasta

Lipetsk oblasta (errusieraz: Ли́пецкая о́бласть, translit.: Lipetskaia oblast) Errusiako subjektu federal bat da, oblast bat zehazki, Erdialdeko Barruti Federalean dagoena. 24.100 km²ko eremua du, eta 2010ean 1.173.513 biztanle zituen. Zentro administratiboa Lipetsk hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q3510
* Multimedia: Lipetsk Oblast / Q3510
# Leopoldo I.a Germaniako Erromatar Inperio Santukoa

Leopoldo I.a Habsburgokoa (Viena, 1640ko ekainaren 5a - Viena, 1705eko maiatzaren 5a) 1658-1705 urteetan Germaniako Erromatar Inperio Santuko enperadorea, 1657-1705 bitartean Austriako artxidukea eta Kroaziako erregea, 1656-1705 bitartean Bohemiako erregea eta 1655-1705 urteetan Hungariako erregea izan zen. Fernando III.aren semea eta ondorengoa izan zen.

## Bizitza

Leopoldoren enperadorealdiaren ezaugarri nagusia Otomandar Inperioaren aurkako garaipen militarra izan zen. 1664an turkoei eutsi zien, Raimondo Montecuccoli printzeak Hungariako Szentgotthard hirian lortu zuen garaipenari esker. Hungariako aitonen seme protestanteak altxatu ziren ondoren, eta oste turkoek, egoera hartaz baliatuta, Viena setiatu zuten. Leopoldo I.ak Joan III.a Sobieski Poloniako erregearen laguntzaz salbatu ahal izan zuen Viena (1683).
1699an turkiarrek Karlowitzeko Ituna izenpetu behar izan zuten, Leopoldo I.ak bultzatu zuen Aliantza Santuak horretaraturik. Huts egin zuen, ordea, Luis XIV.a Frantziako erregearen aurkako gerretan. Nimegako (1679) eta Ryswickeko (1697) hitzarmenak izenpetu behar izan zituen haren aurrean, eta Habsburgo eta Borboi etxeak elkarren aurka ezarri zituen Espainiako Ondorengotza Gerraren garaian hil zen. Vienan bizi izan zen, eta benetako estatu bat sortu zuen hiri horren inguruan. Josef bere seme zaharrenari utzi zion tronua.

## Genealogia

Zuhaitz genealogikoa :
Ferdinand Wenzel von Habsburg
Leopold Ferdinand Kurprinz von Bayern
Maria Antonia of Austria
Anton Kurprinz von Bayern
Johann Leopold von Habsburg
Joseph Ferdinand of Bavaria
Maria Anna von Habsburg
Anna Marie von Habsburg
Maria Josefa von Habsburg
Maria Josefa Austriakoa
Josef I.a Germaniako Erromatar Inperio Santukoa
Archduke Leopold Joseph of Austria
Christine von Habsburg
Maria Amelia Austriakoa
Fernando II.a Germaniako Erromatar Inperio Santukoa
Archduchess Maria Elisabeth of Austria
Fernando III.a Germaniako Erromatar Inperio Santukoa
Maria Anna of Bavaria
Archduke Leopold Joseph of Austria
Leopoldo I.a Germaniako Erromatar Inperio Santukoa
Filipe III.a Espainiakoa
Barbara Portugalgoa
Maria Ana Espainiakoa
Margarita Austriakoa
Pedro, Prince of Brazil
Josef I.a Portugalgoa
Maria Anna of Austria
Infante Carlos of Portugal
Archduchess Maria Theresa of Austria
Petri III.a Portugalgoa
Infante Alexandre of Portugal
Archduke Leopold Johann of Austria
Maria Teresa I.a Austriakoa
Karlos VI.a Germaniako Erromatar Inperio Santukoa
Archduchess Maria Anna of Austria
Archduchess Maria Josepha of Austria
Archduchess Maria Amalia of Austria
Archduchess Maria Magdalena of Austria
Marie Margarete von Habsburg :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/10/4 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q150494
* Multimedia: Leopold I, Holy Roman Emperor / Q150494
# Leopoldo Esquilache

Leopoldo Esquilache, Squillaceko markesa izenaz ere ezaguna (Messina, 1699ko abenduaren 23a - Venezia, 1785eko irailaren 15a) Espainiaren zerbitzuan jardun zuen politikari siziliarra izan zen. 1742an, Karlos VII.a Napoliko erregearen zerbitzuan jarri zen.
1746. urtean, Aduanetako zuzendari nagusi izendatu zuten, eta Finantzetako idazkari, 1753an. Itsaso, Gerra eta Merkataritzarako idazkaria izan zen ondorengo urteetan. 1759an, Napoliko erregea Espainiako Karlos III.a bihurtu zenean, Esquilache harekin joan zen Espainiara, eta Finantzetako idazkari izendatu zuten. Oso politika erreformista bideratu zuen ekonomian, armadan eta hirigintzan; hala ere, 1760. urteaz geroztik, herritar xumeek ez zuten begi onez ikusi haren bizimodu arranditsua eta 1766an, kapelu biribilaren eta kapa luzearen erabilera debekatu zuenean, neurri horrek eragin zuen haren izena daraman matxinada. Horren ondorioz, erregeak erbesteratu behar izan zuen.
Veneziako enbaxadore izendatu zuten, Napolin urte batzuk eman ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2718323
* Multimedia: Leopoldo de Gregorio, marqués de Esquilache / Q2718323
# Leopoldo Calvo-Sotelo

Leopoldo Calvo-Sotelo Bustelo (Madril, Espainia, 1926ko apirilaren 14a - Pozuelo de Alarcón, Espainia, 2008ko maiatzaren 3a) politikari espainiarra eta gobernu burua.
Bideetako ingeniaritza ikasi zuen eta 1967 eta 1981 artean hainbat kargu publikoz arduratu zen, tartean RENFE enpresaren presidentea izan zela. 1971tik 1975era bitartean Gorteetako prokuradore izan zen, eta Franco hil ondoren Merkataritza ministro (1975eko abendutik 1976ko uztailera), Arias Navarroren gobernuan, eta Herrilan ministro Adolfo Suárezen agindupean (1976-77). 1977ko ekainaren 15eko hauteskundeetan diputatu hautatu zuten, Madrilen, Unión de Centro Democrático (UCD) alderditik, eta alderdi horretako bozeramailea izan zen Kongresuan. 1981an, Adolfo Suarezek bere kargua utzi ondoren UCDren bigarren gobernu burua izendatu zuten, hauteskunderik gabe. Inbestidura bozketan, otsailaren 23an Antonio Tejero burutuko estatu kolpea gertatu zen.
Handik bi egunera Calvo-Sotelok botoen gehiengoa lortu eta presidentzia bereganatu zuen. Haren agintaldiaren erabakirik aipagarrienetakoa Espainia NATO erakundean sartzea izan zen. 1982ko abuztuan gobernua desegin eta hauteskundeak aurreratu zituen. Urte bereko urriaren 28an egin ziren, eta aise irabazi zituen PSOEk. UCDk oso porrot handia izan zuen. 1984an Europako Kontseiluko Asanblea Parlamentarioaren kide hautatu zuten, eta Europako Parlamentukoa 1986an. Urte horretan utzi zuen politikagintza, Estatu Kontseiluko kide iraunkor gisa jarraitu bazuen ere, ekonomia alorrean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q273129
* Multimedia: Leopoldo Calvo-Sotelo / Q273129
# Leopoldo Alas "Clarín"

Leopoldo Alas "Clarín" (Zamora, 1852ko apirilaren 25a - Oviedo, 1901eko ekainaren 13a) espainiar idazlea izan zen. Bere garaiko literatura kritikaririk onena, Madrilgo egunkarietan idatzi zituen bere kritikak. Ideologia eta politikazko eztabaida handitan parte hartu zuen; bera liberalen aldekoa zen. Kontakizun egile bezala ere aipagarria. Garai hartako psikologia-nobelarik hoberenetakoa da La Regenta bere lana, Elizaren ustelkeriaren kritika zorrotza, Flauberten Madame Bovary obraren eragina jaso zuena. Ipuinak: "Pipa", "El gallo de Sócrates", "¡Adiós cordera!", gailenak dira genero horretan.
Ideologikoki ideia errepublikarren aldekoa zen. Kritikarako joera azaldu zuen bere lanetan, batez ere artikulu satirikoetan. 98ko Belaunaldiaren aitzindari izan zen.

## Obra

Lan ugari plazaratu zituen. Bere garaiko idazle garrantzitsua izan zen.

### Saiakerak

* Solos de Clarín (1880).
* La literatura en 1881 (1882).
* Sermón perdido (1885).
* Nueva campaña (1887).
* Ensayos y revistas (1892).
* Palique (1894).

### Eleberriak

* La Regenta (1884-1885). Espainiako literaturaren gailurra.
* Su único hijo (1890).
* Cuesta abajo (1890-1891).
* El abrazo de Pelayo (1889)

## = Eleberri laburrak

* Pipá
* Doña Berta
* Cuervo
* Superchería
* El Señor y lo demás son cuentos
* Cuentos Morales
* El gallo de Sócrates, hil ondoren plazaratuta
* Doctor Sutilis.

### Ipuinak

* ¡Adiós, Cordera!; ziur aski ezagunena.
* Amor’è furbo.
* Boroña.
* De la Comisión.
* Doble vía.
* Doctor Angelicus.
* Don Paco del empaque.
* Doña Berta.
* Dos sabios.
* El dúo de la tos.
* El gallo de Sócrates.
* El Señor y lo demás son cuentos.
* El doctor Pértinax.
* El libro y la viuda.
* El oso mayor.
* El sombrero del cura.
* En el tren.
* En la droguería.
* Medalla... de perro chico.
* Pipá.
* Speraindeo.
* Superchería.
* Tambor y gaita.
* Teresa.
* Un candidato.
* Un repatriado.
* Un voto.

### Antzerkia

* Salicio y Nemoroso, 1868, galduta dagoen komedia musikala; zirriborro bat bakarrik gordetzen da.
* Tres en una: pieza en un acto, 1867.
* Teresa, 1895.
* Juan Martín, 2001, drama honen atal batzuk bakarrik ezagutzen dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://www.jstor.org/stable/469497
* ↑ Clarín (j.i. Leopoldo Alas)

## Kanpo estekak

* Datuak: Q312747
* Multimedia: Leopoldo Alas y Ureña / Q312747
# Leopoldo Eijo

Leopoldo Eijo y Garay (Vigo, 1878ko apirilaren 11 – Madril, 1963ko uztailaren 31), apezpiku eta idazle galiziarra izan zen.

## Biografia

Bost urte zituela Sevillara joan zen, hantxe hasi zen apaiztegian. 1900ko abenduaren 27an apaiz bihurtu zen.
1914an Tui eta 1917ko martxoaren 22an Gasteizko apezpiku bihurtu zen. 1923an Madrilgo apezpiku izendatua, 40 urtez bertoko apezpikua izan zen. Hantxe Primo de Riveraren diktadura, Espainiako Bigarren Errepublika, Gerra Zibila eta frankismoa bizi zen. Frankismoaren alde zeuden apezpikuen artean zegoen. 1946an, Pio XII.ak Mendebaldeko Indietako Aitalehen izendatu zuen.

## Lanak

* El primer origen de la vida según el Hexámeron y según la ciencia (1917)
* Santo Tomás y la mística
* El concepto de la materia universal en los textos medievales (1940)
* Esbozo apologético de la poesía clásica eucarística española
* Directrices sociales (1948)
Real Academia Española, Zientzia Moral eta Politikoen Espainiako Erret-Akademia eta Real Academia Galega erakundeen kidea ere izan zen.

## Ikus, gainera

* Gaztelaniazko idazle galiziarrak

## Kanpo loturak

* (Ingelesez) www.catholic-hierarchy.org
* Datuak: Q3324888
* Multimedia: Leopoldo Eijo y Garay / Q3324888
# Leopoldo II.a Belgikakoa

Leopoldo II.a Belgikakoa (Brusela, 1835eko apirilaren 9a - Laeken, Brusela, 1909ko abenduaren 17a) belgikarren erregea izan zen 1865-1909 bitartean. Belgikar Inperio Kolonialaren sortzailea izan zen. Kongoko herritarren kontra bere agintepean sortutako hertsapen eta egindako sarraskiengatik, Leopoldo II.a genozidatzat jotzen da.

## Bizitza

Leopoldo I.aren semea eta ondorengoa izan zen. Handinahia zen oso eta Belgika Europako herri indartsuenen mailara igo zuen, kolonia politika ausart baten bitartez. Belgika barneko merkataritza eta industria asko sendotu ziren haren garaian eta armada indartsua osatu zuen. Garrantzi handia izan zuen hartan Afrikako kolonien zabalpenak. Helburu horri begira, 1876an Association internationale Africaine izeneko elkartea sortu zuen eta 1879an, Association internationale du Congo sortu zuen ere eta Stanley bidaiari ingelesaren zerbitzuak kontratatu zituen, Kongoko lurraldeen kolonizaziorako (1875-1879). 1884an Ngombi eta Mafelako buruzagiek aipatutako elkarteari lur eremu guztiak ematen zizkietela sinatu zuten. Berlingo Konferentziarekin batera, 1885ean sortu zuen Kongoko Estatu Burujabea (gaurko Kongoko Errepublika Demokratikoa), bera errege zela. Boliaren eta Kautxua ustiatutako produktu errentagarrienak izan ziren, horretarako herritarren bortxazko lana erabili zuen, anputazioak, bortxazko desagerpenak eta bestelako gizadiaren aurkako krimenak aurrera eraman zituen Force Publique baliatuz. Herrialde afrikarrean modu bortitz eta odoltsuaz agindu zuen.
George Washington Williams, Roger Casement eta Edmund Morel izan zen egoera salatu zuten eta nazioarteko protestak zirela 1904ean Congo Reform Association sortu zen eta 1908an Belgikako gobernuaren agintepean utzi zuen Kongoko estatua.

## Genealogia

Zuhaitz genealogikoa :
Prince Leopold Clemens of Saxe-Coburg and Gotha-Koháry
Louise van België
Princess Dorothea of Saxe-Coburg and Gotha
Leopold van België
Francis, Duke of Saxe-Coburg-Saalfeld
Leopoldo I.a Belgikakoa
Princess Stéphanie of Belgium
Archduchess Elisabeth Marie of Austria
Countess Augusta Reuss of Ebersdorf
Leopoldo II.a Belgikakoa
Marie Clotilde Bonaparte
Luis Filipe Frantziakoa
Clementine van België
Luisa Maria Orleanskoa
Louis, Prince Napoléon
Maria Amalia Napolikoa eta Siziliakoa
Lucien Durrieux
Philippe Durieux :

## Ikus, gainera

* Pierre Savorgnan de Brazza

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/12/02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 (Gaztelaniaz) «Leopoldo II de Bélgica y la explotación del Congo» La Vanguardia 2018-10-18 (Noiz kontsultatua: 2023-06-24).
* 1 2 El Genocidio de Leopoldo II Ikuska.com

## Kanpo estekak

* (Ingelesez) "White king, red rubber, black death" dokumentala bbc.co.uk
* Datuak: Q12967
* Multimedia: Leopold II of Belgium / Q12967